open-index/open-wikipedia-markdown huggingface dataset:
Sniper 2

***Sniper 2*** er en amerikansk film fra 2002. Hovedrollene spilles av Tom Berenger, Bokeem Woodbine og Erika Marozsán. Den handler om en skarpskytter som får i oppdrag å ta ut en serbisk general ansvarlig for etnisk rensing. Dette er en direkte oppfølger til filmen ''Sniper'' fra 1993 og del av Sniper-filmserien.

## Sammendrag
Tidligere skarpskytter i US Marine Corps, Thomas Beckett (Tom Berenger) måtte amputere en finger etter hendelsene i den første filmen. Han har gitt seg i militæret, når han møter CIA-offiser James Eckles (Dan Butler) og oberst David McKenna. Selv om han mistet en pekefinger, så kan han fremdeles avfyre en pistol ved å bruke en langfinger isteden. Beckett blir gitt i oppdrag å myrde en serbisk general, Mile Valstoria, som er ansvarlig for etnisk rensing på Balkan. 

CIA frykter at Valstoria og hans handlinger kommer til å skape en større konflikt i regionen. Beckett samtykker til oppdraget, men bor om å få med seg en spotter. Beckett blir introdusert for Jake Cole (Bokeem Woodbine), en erfaren skarpskytter på dødscelle etter å ha drept en føderal agent. Men Cole blir sluppet løs og benådet hvis han deltar i oppdraget. De reiser til Serbia og møter en kvinne som heter Sophia. Hun tar de med til en leilighet, som ligger i nærheten av der Valstoria skal dukke opp.

Neste morgen tar Beckett ut målet, men drapet på Valstoria gjør at hele byen blir avstengt. De prøver å komme seg unna. Cole blir tatt til fange, men Beckett klarer å stikke av. Med hjelp fra Sophias brødre, Zoran og Vojislav, får de løs Cole samt en annen fange som heter Pavel. Samme kveld - ved et forlatt fabrikk-lokale - blir de angrepet, og både Vojislav og Zoran blir drept. Beckett, Pavel og Cole går til fots til en annen by, og blir overfalt i en skog. Cole blir hardt skadd, men Pavel og Beckett bærer ham inn i et helikopter som skal frakte dem vekk. Cole sier, "Freedom!" før han dør av skadene sine.

## Rolleliste
* Tom Berenger som Thomas Beckett
* Bokeem Woodbine som Jake Cole
* Tamás Puskás som Pavel
* Dan Butler som James Eckles
* Linden Ashby som oberst David McKenna.
* Erika Marozsán som Sophia
* Barna Illyés som Vojislav

## Referanser


## Eksterne lenker
*
Abderrahmane Sissako

**Abderrahmane Sissako** (født 13. oktober 1961 i Kiffa, Mauritania) er en skuespiller, regissør, manusforfatter og filmprodusent som for det meste lager sine filmer i Mali og Frankrike.

Sissako er en av relativt få afrikanske filmskapere som har oppnådd internasjonal anerkjennelse. Andre eksempler er Ousmane Sembène, Souleymane Cissé, Idrissa Ouedraogo og Djibril Diop Mambety.

Flere av hans filmer har fått distribusjon på norske kinoer, og hans hittil siste film, *Timbuktu*, ble nominert som beste fremmedspråklige film til den 87. Oscar-utdelingen.

## Biografi
Like etter at han ble født flyttet familien fra Mauritania til Mali, som var farens hjemland. Der gikk Abderrahmane Sissako på skole inntil han forlot landet i 1980. Etter et kort opphold i morens fødeland Mauritania, dro han til Moskva. Der studerte han filmregi ved Det allrussiske statlige kinematografiske institutt (VGIK) fra 1983 til 1989. På begynnelsen av 1990-tallet etablerte han seg i Frankrike.

Ved siden av arbeidet som filmregissør er han også kulturrådgiver for Mauritanias statsoverhode Mohamed Ould Abdel Aziz.

Sissako er gift med den etiopiske filmregissøren Maji-da Abdi.

## Filmografi
* 1998 *Livet på jorda* (originaltittel: *La vie sur terre*)
*2002 *Mens vi venter på lykken* (originaltittel: *Heremakono*)
*2006 *[[Bamako (film)|Bamako]]*
*2014 *[[Timbuktu (film)|Timbuktu]]* (originaltittel: *Le chagrin des oiseaux* (norsk: *Fuglenes sorg*)

## Referanser


## Eksterne lenker
*
Thomas Kristensen (håndballspiller)

**Thomas G. Kristensen** (født 2. mai 1990) er en norsk håndballspiller som er kantspiller for Frisch Auf Göppingen i Bundesliga i Tyskland og for det norske landslaget.

Kristensen spilte til 2014 for Haslum Håndballklubb og 2014–2015 for Ademar León i Spania.

Han fikk sin mesterskapsdebut i EM 2016.

## Referanser


## Eksterne lenker
* 
* Thomas Kristensen www.eurohandball.com
Gunnar Christensen (fotballspiller)

**Gunnar Hem Christensen** (født 27. august 1905 i Skien, død 18. januar 1988) var en norsk fotballspiller. Han var målvakt og representerte Odd på 1920-tallet.

Christensen kom inn i Odd-laget etter at Ingolf Pedersen la opp etter 1924-sesongen. Han var sentral da Odd vant norgesmesterskapet i 1926, og ble tatt ut på landslaget året etter. Han sto i mål i alle de norske landskampene i 1927 og 1928 og fikk totalt ni kamper med flagget på brystet. I 1929 trappet han ned på grunn av sykdom.

Christensen var blant de første norske målvaktene som beveget seg langt ut fra streken. Han var for øvrig en allsidig idrettsutøver med blant annet ni kretsmesterskap i friidrett (200 meter, 400 meter og tikamp) og tre kretsmesterskap i bandy.

## Referanser




## Eksterne lenker
*
Jon P. Erlien

**Jon Pedersen Erlien** (1920–1984) var en norsk politiker (Ap).

Erlien vokste opp i Tolga. Han tok examen artium ved det norske gymnasium i Uppsala og filologisk embedseksamen ved Universitetet i Oslo. Under andre verdenskrig gjorde Erlien tjeneste i de norske troppene i Sverige.

Erlien ble først valgt inn i Oslo bystyre i 1968, og ble fast medlem av formannskapet i perioden etter. Han satt i bystyret frem til sin død i 1984, og hadde blant annet vervene som kommunalråd for personal og lønnspolitikk, kommunalråd for samferdsel, formann for skolestyret, formann for kommunikasjonsutvalget, og formann for vei-, vann- og renholdsutvalget.

Erlien arbeidet i mange år som boligsjef ved Studentsamskipnaden i Oslo, og han var sentral i planleggingen og utbyggingen av Sogn studentby. Jon P. Erliens vei på studentbyen er oppkalt etter ham. Han var også formann og svært sentral under planlegging og utbygging av Yrkesskolenes hybelhus i Oslo.

## Referanser
Gunnar Christensen

**Gunnar Christensen** er navnet til flere personer:

*Gunnar Christensen (fotballspiller) (1905–1988), norsk fotballspiller.
*Gunnar Christensen (friidrettsutøver) (1913–1986), dansk friidrettsutøver.
*Gunnar Christensen (forfatter), norsk forfatter.
Nordisk juniormesterskap i mangekamp 2015

**Nordisk juniormesterskap i mangekamp 2015** ble arrangert på Tårnby Stadion i København i Danmark 13. - 14. juni 2015.

Det ble konkurrert i sjukamp for kvinner og tikamp for herrer. 

## Resultater, kvinner
### U23



Malin Skogstrøm greide 13,83 på 100 meter hekk, 1,64 i høyde, 11,46 i kulestøt, 25,60 på 200 meter, 5,95 i lengdehopp, 39,48 i spydkast og 2:23,90 på 800 meter. Anne Engen Andersen lå på 2.-plass etter seks øvelser, men kom på 7.-plass på 800 meter med 2:33,22 (653 poeng), og endte på 4.-plass. 



### U20






### U18



Bianca Salming greide 14,82 på 100 meter hekk, 1,76 i høyde, 14,64 i kulestøt, 26,56 på 200 meter, 5,52 i lengdehopp, 47,25 i spydkast og 2:25,47 på 800 meter. 



## Resultater, herrer
### U23






### U20






### U18



Toralv Opsal greide 11,46 på 100 meter, 6,94 i lengde, 15,24 i kulestøt, 1,96 i høyde, 50,26 på 400 meter, 14,41 på 110 meter hekk, 38,15 i diskos, 4,30 i stavsprang, 46,54 i spydkast og 4:33,68 på 1500 meter. 



## Referanser


## Eksterne lenker
* Mars-net.dk - ''Nordic Junior Championships in Combined Events • 2015 Jun 13 - Jun 14 • Taarnby Stadium • Copenhagen • Denmark'' 
* Norges Friidrettsforbund - ''Nordic Junior Championships in Combined Events''
Anthony Berry

**Anthony George Berry** (født 12. februar 1925, død 12. oktober 1984 i Brighton) var en britisk politiker i det konservative partiet. 

Han representerte Enfield Southgate i Underhuset var innpisker for Margaret Thatchers regjering. Berry døde en tidlig morgen, 12 oktober 1984, da en bombe sprengte Grand Hotel i Brighton.

## Referanser


## Eksterne lenker
*
Sniper 3

***Sniper 3*** er en amerikansk actionfilm fra 2004 med Tom Berenger, Byron Mann og John Doman i hovedrollene. Den ble regissert av P.J. Pesce, og er den tredje filmen i Sniper-filmserien.

## Sammendrag
Skarpskytter Thomas Beckett (spilt av Tom Berenger) blir ansatt av NSA-agentene William Avery (spilt av Denis Arndt) og Richard Addis (spilt av William Duffy) for å utføre et hemmelig oppdrag og ta ut en mistenkt terrorist i Vietnam.

Men denne terroristen viser seg faktisk å være en gammel bestevenn og tidligere kollega av Beckett, Paul Finnegan (spilt av John Doman) som var antatt omkommet i kamp-handlinger mange år tidligere. Men den egentlige hensikten med oppdraget viser seg å være noe helt annet, enn det Beckett hadde blitt fortalt av sine oppdragsgivere. 

## Rolleliste
* Tom Berenger som Thomas Beckett
* Denis Arndt som William Avery
* John Doman som Paul Finnegan

## Referanser


## Eksterne lenker
*
VM i ishockey for menn 2016

**VM i ishockey 2016** er det 80. verdensmesterskapet i ishockey og blir arrangert på fire nivåer. Det egentlige VM (toppdivisjonen) med deltakelse av 16 land vil bli avholdt i Moskva og St. Petersburg i Russland og kampene spilt i perioden 6. til 22. mai 2016. VM på lavere nivåer vil bli arrangert på forskjellige terminer i mars og april 2016.

## Elitedivisjonen

VM i ishockey for toppdivisjonen blir arrangert i Moskva og St. Petersburg i Russland og kampene spilt i perioden 6. til 22. mai 2016.

*
*
*
*
*
* – *Rykket opp fra Division I Gruppe A i 2015*
*
*
* – *Vertsnasjon*
*
*
*
*
*
* – *Rykket opp fra Division I Gruppe A i 2015*
*

## Divisjon I

### Gruppe A
Divisjon I Gruppe A-turneringen blir arrangert i Kraków i Polen i perioden 23. til 29. april 2016.

### Gruppe B
Divisjon I Gruppe B-turneringen blir arrangert i Zagreb i Kroatia i 17. til 23. april 2016.

## Divisjon II

### Gruppe A
Divisjon II Gruppe A-turneringen blir arrangert i Jaca i Spania i perioden 9. til 15. april 2016.

### Gruppe B
Divisjon II B-turneringen blir arrangert i Mexico by i Mexico i 9. til 15. april 2016.

## Divisjon III

Divisjon III-turneringen blir arrangert i Istanbul i Tyrkia i 31. mars til 9. april 2016.

## Referanser


## Eksterne lenker
Ferjesambandet Ortnevik–Måren–Nordeide

**Ferjesambandet Ortnevik–Måren–Nordeide,** tidligere **Svartemyr–Ortnevik–Måren–Nordeide** og **Svartemyr–Nordeide,** er et kommunalt ferjesamband som krysser Sognefjorden i Høyanger kommune. Sambandet forbinder fylkesvei 5442 på sørsida av fjorden med fylkesvei 55 langs nordsida, og med den kommunale veien i Måren.

Sambandet ble startet opp mellom Svartemyr og Nordeide fra januar 1971. Det var den gang et av fartøyene i ferjesambandet Kongsnes–Nordeide som trafikkerte ruten. Ortnevik kom inn i ruten i 1982, da Høyangertunnelen sto ferdig, og Kongsnes–Nordeide ble lagt ned.

I 1985 fikk Ortnevik veisamband med resten av sørsiden av Høyanger kommune. Tidlig på 1990-tallet forsvant Svartemyr som stoppested, som følge av at veien mellom Oppedal og Instefjord sto ferdig.

Ruten ble i mange år trafikkert av en tradisjonell ferge, men da MF «Sylvarnes» kom inn i ruten i 2000, fikk man et raskere fartøy. Den kunne både betjene fergeruten mellom Ortnevik og Nordeide, samt trafikkere lasteruten mellom Ortnevik og Vik, som går innom flere veiløse bygder på sørsiden av Sognefjorden. Senere har  MF «Tansøy» trafikkert sambandet.

Strekningen betjenes av Norled med ferja MS «Lysefjord». Enkelte avganger betjener også Høyanger kai med avganger til Vik, Otterskred, Geithus, Finden, Vollevik, Sylvarnes og Vetlestrand.

## Referanser


## Litteratur
*
Quetzalcoatlus

* *Quetzalcoatlus northropi*

***Quetzalcoatlus*** var en kjempestor flyveøgle som levde for 68-65 millioner år siden. Med sitt vingespenn på 14 meter eller mer, var Quetzalcoatlus den største flyveøglen og den største flyvende livsformen som noen gang har levd. Den spiste fisk og andre smådyr, og muligens levd av åtsler. Til tross for størrelsen og vekten, var *Quetzalcoatlus* blant de siste av alle flyveøglene. I likhet med dinosaurene, døde den ut for 65 millioner år siden i kritt-paleogene utdøingen.

## Eksterne lenker
*
Petter Øverby

**Petter Øverby** (født 1992) er en norsk håndballspiller som er strekspiller for THW Kiel i Bundesliga og for det norske landslaget. Han spilte på Norges lag som tok sølv i VM 2017 og i VM 2019 og bronse i  EM 2020.

## Karriere
Øverby spilte for Elverum til 2011, deretter for Bækkelaget og Nøtterøy før han i 2015 gikk tilbake til Elverum. 2017–18 spilte han for KIF Kolding København i Danmark, og fra 2018 til 2022 spilte han i HC Erlangen.

Øverby debuterte på landslaget mot Romania 4. juni 2013 og fikk sin mesterskapsdebut i EM 2016 der Norge ble nummer fire. Han spilte på Norges lag som tok sølv i VM 2017 og i VM 2019 og bronse i  EM 2020.

## Referanser


## Eksterne lenker
* 
* Petter Øverby. www.topphandball.no
Gorgonopsia

**Gorgonopsia** er en familie av therapsider som levde i sen perm. De siste gorgonopsidene døde ut i perm-trias utdøingen sammen 96&nbsp;% av alt liv i havet og 70&nbsp;% av alt liv på land. De hadde lange hjørnetenner akkurat som sabeltannkattene hadde. Den største gorgonopsiden var inostrancevia som var tre meter lang. Gorgonopaia inkluderte også Lycaenops, Dinogorgon, Gorgonops og andre gorgonopsider. De spiste planteetende pattedyrlignende krypdyr, amfibier og cynodonter.
Aleksej Tsjervotkin

**Aleksej Tsjervotkin** (; født 30. april 1995) er en russisk langrennsløper med syv medaljer fra Junior-VM, hvorav fire gull.

Under Junior-VM på ski 2013 i Liberec vant han stafettgull og bronse i 20&nbsp;km skiathlon bak landsmennene Dimitrij Rostotsev og Artem Maltsev.

Året etter under Junior-VM på ski 2014 i Val di Fiemme tok Tsjervotkin sølvmedaljen i 20&nbsp;km skiathlon mellom nordmennene Eirik Sverdrup Augdal og Johan Hoel, mens han som ankermann i stafetten gikk Russland inn til en bronsemedalje bak Norge og Frankrike.

Under Junior-VM på ski 2015 i Almaty gjorde Tsjervotkin nesten rent bord, med tre gullmedaljer av fire mulige, etter å ha røket ut i kvartfinalen av sprinten. 10&nbsp;km fri teknikk ble vunnet foran landsmennene Denis Spitsov og Alexander Bakanov, 20&nbsp;km skiathlon ble vunnet foran landsmennene Ivan Yakimushkin og Spitsov, og stafetten ble vunnet foran Frankrike og Norge.

Tsjervotkin fikk sjansen på det russiske stafettlaget under verdenscupen i langrenn 2015/16, da han i Nové Město hjalp Russland til en andreplass bak Norge.

Under U23-VM på ski 2016 i Râșnov tok han først sølv i 15&nbsp;km klassisk, bak svenske Jens Burman og foran nordmannen Mikael Gunnulfsen. To dager senere tok han gull på 15&nbsp;km fristil foran nordmennene Johan Hoel og Simen Hegstad Krüger.

Han var med på OARs lag som tok sølv på stafetten under Vinter-OL 2018.

Under VM 2021 i Oberstdorf gikk han første etappe på RSFs lag som tok sølv på 4 × 10&nbsp;km stafett. De øvrige på laget var Ivan Jakimusjkin, Artem Maltsev og Aleksandr Bolsjunov.

## Referanser


## Eksterne lenker
*
Ferjesambandet Solvorn–Ornes

**Ferjesambandet Solvorn–Ornes** er et kommunalt ferjesamband som krysser Lustrafjorden i Luster kommune. Sambandet forbinder fylkesvei 5642 på vestsida av fjorden med Fylkesvei 5637 på østsida.

Strekningen betjenes av Lustrabaatane AS med ferjene MF «Lustrafjord» og MF «Urnes» 4 ganger daglig, 8 ganger i sommersesongen. Overfarten fra Solvorn til Ornes tar rundt 15 minutter.

## Referanser


## Eksterne lenker
* Vegvesenets vegkart
Lauritz Weibull

**Lauritz Ulrik Absalon Weibull** (født 2. april 1873 i Lund, død 2. desember 1960) var en svensk historiker, professor og landsarkivar. Han var sønn til historieprofessoren Martin Weibull og Sophie Winberg, og bror til professor Curt Weibull. Han ligger begravet på Norra kyrkogården, Lund.
When We Were Young

**«When We Were Young»** er en låt av den britiske artisten og låtskriveren Adele, og den andre singelen fra hennes tredje studioalbum, *[[25 (Adele-album)|25]]*. Sangen ble skrevet av Adele og Tobias Jesso Jr., og ble produsert av Ariel Rechtshaid. Den ble utgitt som en del av albumet 20. november 2015, men hadde premiere på radio 22. januar 2016 og ble dermed den andre singelen etter «Hello». Den ble utgitt for streaming og digital nedlastning 5. februar. Det er den fjerde låten på albumet. «When We Were Young» er en soulinspirert pianoballade, og sangteksten handler om å mimre med en kjær person.

Låten fikk god kritikk, og anmelderne roste sangteksten og Adeles vokalprestasjon. *[[Time (magasin)|TIME]]* kåret sangen til den fjerde beste låten i 2015. *[[Rolling Stone]]* sammenlignet arbeidet med Elton Johns musikk, og så likheter med Barbra Streisands ballade «The Way We Were».

## Referanser


## Eksterne lenker
*
The Minch

**The Minch**, eller **The North Minch**, (skotsk-gælisk *An Cuan Sgìth, Cuan na Hearadh, An Cuan Leòdhasach*) er et havområde eller sund beliggende nordvest av Skottland, mellom "fastlandet" Highlands og de nordlige Indre Hebridene fra Lewis og de Ytre Hebridene. Sundet ble på norrønt kalt *Skotlandsfjörð* («Skottlandsfjorden»).

*The Lower Minch* (*an Cuan Canach*), også kalt *The Little Minch*, ligger lenger syd og skiller Skye fra de sørlige Ytre Hebridene, i hovedsak North Uist, Benbecula, South Uist, Barra. I syd ender sundet i Hebridesjøen. The Minch og Hebridesjøen utgjør tilsammen havstykket som går ned til Irland, også kjent som det indre farvatnet (*Inner Seas*) langs vestkysten av Skottland.

The Minch er mellom 30 til 70&nbsp;km bred og om lag 110&nbsp;km langt fra nordt til syd. Man tror at sundet er en følge av den største meteoritten som har truffet De britiske øyene. The Lower Minch er omkring 25&nbsp;km bred.

*Minch Project* er et samarbeid mellom Comhairle nan Eilean Siar, Highland-rådet og den skotske naturarven for å redusere forurensning, minimere erosjon og søppel og fremme turisme &mdash; særlig villmarksturisme som delfinsafari &mdash; i the Minch. Forurensning er et særlig bidrag til uro ettersom sundet er en travel skipsled &mdash; ifølge statistikk passerer skip med 2,5 millioner tonn sundet hver måned.

## Referanser


## Eksterne lenker
*
House of European History

**House of European History** i Brussel åpnet i 2017 som en kulturinstitusjon og et utstillingssenter med Europas historie som tema. Museet ligger sentralt i Brussel. Museet er etablert etter initiativ fra Europaparlamentet. Hovedtema er Europas historie og europeisk integrasjon. Museet har en permanent utstilling, midlertidige utstillinger og ulike vandreutstillinger. Museets samlinger består av gjenstander og dokumenter fra Europas historie, utdanningsprogrammer, kulturbegiveheter og publikasjoner. 

## Lokalitet
Eastman bygningen, opprinnelig oppført som tannlegeklinikk, har sitt navn etter George Eastman, den amerikanske filantropen og oppfinneren av Kodak kameraet. Hans generøse gave finansierte opprettelsen av tannklinikker i New York, London, Rome, Paris, Brussel og Stockholm, for å tilby gratis tannpleie til barn. 

I 1933 engasjerte Eastman stiftelsen den sveitsiske arkitekten Michel Polak til å tegne den nye bygningen; han var kjent for sin Art Deco stil og spesielt for sitt berømteRésidence Palace i Brussel. I barnas venterom er det en serie med veggmalerier av maleren Camille Barthélémy med La Fontaine’s fabler som motiv. 

I Leopoldparken ligger det en rekke historiske bygninger, noen av dem er vernet. Men Eastman bygningen er ikke formelt vernet. I 1980 var tannlegeklinikken nedlagt og bygningen var tatt i bruk som kontorer for EUs institusjoner.

## Utstillingene
Utstillingene går over fire etasjer og med gjenstander og multimedia får gjestene være med en tankevekkende fortelling med fokus på Europas historie, særlig for 1800- og 1900-tallet. Politikk, økonomi, sosial- og kulturhistorie med en kronologisk og tematisk tilnærming.

I 2012 ble EU tildelt Nobels fredspris. 
og det er vedtatt at Nobel-medaljen og tilhørende diplom skal være permanent utstilt i museet. 


Fil:1526 Gersdorff Wechtlin libro de cirugía de campaña.jpg|Felt-kirurgisk håndbok av Hans von Gersdorff and Hans Wechtlin (1526)
Fil:Seals and signatures on the Belgian copy of the General Act of the Berlin Conference, 1885.jpg|Segl og signaturer fra den belgiske kopi fra Berlinkonferansen i 1885. 
Fil:Casa de la Historia Europea - Obuses primera guerra mundial.jpg|Bombeskalls fra 1. verdenskrig - noen av dem er forvandlet til kunstverk, laget av soldater (1914–1918)
Fil:Intérieur de la Maison de l'Histoire européenne.jpg|Romatraktaten fra 1957; traktaten som er EUs fundament. 


## Referanser


## Eksterne lenker
* Official website
Messier 84

**Messier 84** (også kjent som **M84** eller **NGC 4374**) er en elliptisk eller linseformet galakse i stjernebildet Jomfruen. M84 ligger i den tungt populerte indre kjernen av Virgohopen.

Radioobservasjoner og Hubble-teleskopets bilder av M84 har avslørt to jetstrømmer av materie som skytes ut fra galaksen sentrum, i tillegg til en skive av raskt roterende gass og stjerner, noe som indikerer tilstedeværelsen av et supermassivt sort hull tilsvarende . Der finnes også noen yngre stjerner og stjernehoper, noe som indikerer en lav stjernedannelse.

## Referanser




## Eksterne lenker
* '''StarDate''': M84 Fact Sheet
* SEDS Lenticular Galaxy M84
Messier 86

**Messier 86** (også kjent som **M86** eller **NGC 4406**) er en elliptisk eller linseformet galakse i stjernebildet Jomfruen. Den ble oppdaget av Charles Messier i 1781. M86 ligger i hjertet av Virgohopen og danner en svært iøynefallende gruppe sammen med en annen kjempe, Messier 84. Den fremviser det høyeste blåforskyvningen av alle Messierobjektene, der den nærmer seg vår egen galakse Melkeveien med en hastighet på 244&nbsp;km/s. Dette kommer av at den faller mot sentrum av Virgohopen fra motsatt side, noe som gjør at den beveger seg mot Melkeveien.

## Referanser




## Eksterne lenker
* SEDS Lenticular Galaxy M86
Sniper: Reloaded

***Sniper: Reloaded*** er en amerikansk actionfilm fra 2011 som ble sluppet direkte på DVD, regissert av Claudio Fäh. Dette er den fjerde filmen i Sniper-filmserien, og den første hvor Tom Berenger ikke er med. Billy Zane gjentar sin rolle som Richard Miller fra den første filmen. Den ble sluppet på DVD i USA den 26. april 2011.

## Sammendrag
Sersjant Brandon Beckett – sønn av tidligere skarpskytter Thomas Beckett (spilt av Tom Berenger) – tar opp sin fars arv og verver seg til det amerikanske militæret. Han samarbeider med FN-styrker i Den demokratiske republikken Kongo, og får ordre om å redde en europeisk bonde, Jean van Brunt (Rob Fruithof), som bor midt i et fiendtlig territorium kontrollert av opprørere. Men når Beckett og hans menn ankommer gården, blir de utsatt for bakholdsangrep av en mystisk skarpskytter. Beckett blir skadd, og alle de andre blir drept.

Med hjelp av farens tidligere protesjé, skarpskytter-instruktør Richard Miller (spilt av Billy Zane), og løytnant Ellen Ambarowitz (Annabel Wright) legger Beckett ut på et personlig oppdrag for å hevne drapet på hans medsoldater. Beckett får etter hvert vite at identiteten til den fiendtlige skarpskytteren var en tidligere elev av Miller. Skarpskytteren handler under ordre fra FN-oberst Ralf Jäger (spilt av Richard Sammel) for å dekke over en våpen-leveranse til begge sider av en pågående borgerkrig. Den mystiske skarpskytteren blir til slutt drept av Brandon. Kort tid etter å ha pågrepet Jäger, blir Beckett tilbudt en jobb i samme avdeling som Miller.

## Rollebesetning
* Chad Michael Collins som sersjant Brandon Beckett
* Billy Zane som Richard Miller
* Richard Sammel som Colonel Ralf Jäger
* Patrick Lyster som Martin Chandler
* Annabel Wright som løytnant Ellen Abramowitz
* Kayla Privett som Kelli Van Brunt
* Justin Strydom som Vincent «The Italian» Masiello
* Conrad Kemp som kaptein Dustin Nelson
* Hlomla Dandala som Kyle Brown
* Nic Rasenti som Vincent Capobianco
* Ian Van Der Heyden som Patrick Mundy
* Justin Shaw som Martin Hoag
* Rob Fruithof som Jean Van Brunt
* Khulum M. Skenjana som kaptein Sporo Ngoba
* Clyde Berning som snikskytter Nakelski.
* Martin Le Maitre som Hiram Clarke
* Adrian Waldron som kommandør fra U.S. Special Operations Command

## Referanser


## Eksterne lenker
* 
* Film-trailer, youtube.com
Tour Down Under 2016

**Tour Down Under 2016** var den 18. utgaven av sykkelrittet Tour Down Under. Det australske etapperittet er det første arrangementet på UCIs WorldTour-kalender i 2016, og ble arrangert mellom 19. og 24. januar 2016.

## Lag

## Etapper


Tour Down Under 2016 (A1).jpg|1.
Tour Down Under 2016 (A6).jpg|6.


## Eksterne lenker
* 
* Offisiell side
Olav Breck

**Olav Breck** (født 16. februar 1895 i Hamar i Hedmark, død i Bergen 1988) var en norsk kommunal tjenestemann i Bergen kommune.

Breck var sekretær ved forskjellige borgermesterkontor mellom 1925 og 1938, lønnssjef i Bergen kommune 1938-45, rådmann ved 4. avdeling 1945-49 og finansrådmann 1949-65.

I rådmann Brecks tid gjennomgikk Bergen en stor utbygging da Fyllingsdalen ble kjøpt av Fana kommune og innlemmet i Bergen fra 1. januar 1956. Første reguleringsvedtak for Fyllingsdalen var ikke på plass før i januar 1959. Den var da planlagt som en «*mellomting mellom [[forstad]] og [[drabantby]] med 30&nbsp;000 innbyggere*». Finansrådmann Breck var styreformann i det kommunalt eide A/S Nygårdstangen som i mars 1957 stilte en aksjekapital på kr 750&nbsp;000 til en busstasjon, hvorav kr 500&nbsp;000 var tegnet av Bergen kommune; resten av nabokommuner, banker, forsikringsselskaper og rutebileiere. Da selskapets anlegg ble planlagt i 1950, var byggeomkostningene beregnet til kr 4&nbsp;000&nbsp;000, men stillingen var vesentlig endret i 1957 fordi byggeomkostningene var større, og busselskapenes økonomiske stilling forverret. Bergen kommune måtte gå med på å foreta en betydelig nedskrivning av anleggsomkostningene, og det ble en kommunal oppgave å tilrettelegge tomten med gangtunnel og perronger. Busstasjonen åpnet i 1958. Ulriksbanen åpnet også i Brecks tid, i 1962.

## Referanser


## Kilder
*Artikkel om Olav Breck i *[[Hvem er Hvem?]] 1984* side 61
Sua Natura

Sua Natura er et norsk pop-band fra Trondheim. Bandet ga i 2013 ut albumet *I Could Be Wrong.*

## Medlemmer
Ida Strypet - vokal

Ask T. Borgen - gitar

Joachim Fleischer - bass

Martin Kirkholt Melhus - keyboard

Tore Størvold - trommer

## Plateutgivelser
I Could Be Wrong (2013)

## Referanser
Humanetologi

**Humanetologi** er en retning innen evolusjonspsykologi som ble grunnlagt av Irenäus Eibl-Eibesfeldt. Det naturvitenskapelige studiet av menneskets adferd utgår fra den etologie metodologi som benyttes for adfredsforskning på andre arter. Disiplinen kan sies å overskride grensen mellom naturvitenskap og kulturvitenskap, noe som har gjort forskningen kontroversiell og utsatt for påstander om at den er biologisme.

## Litteratur
* Charles Darwin (1872). *The Expression of Emotions in Man and Animals*. London: John Murray.
* Irenäus Eibl-Eibesfeldt (1970). *Ethology. The Biology of Behavior*. London: Holt - Rinehart and Winston Inc.
* Irenäus Eibl-Eibesfeldt (1989). *Human Ethology*. New York: Aldine de Gruyter.
* Konrad Lorenz (1974) *Spegelns baksida: en studie i kunskapens biologiska utveckling*. Stockholm: Norstedt.
* Gerhard Medicus (2017). Being Human – Bridging the Gap between the Sciences of Body and Mind, Berlin VWB

## Eksterne lenker
*The International Society for Human Ethology
*Etologisk forskning ved SU
*Intercult projektet
Fora

**Fora** kan vise til:
* Flertallsformen av forum
* Juiz de Fora, en brasiliansk bykommune
* Fora Medier, et norsk selskap
Chrysesthes

***Chrysesthes*** er en slekt av biller som hører til familien praktbiller (Buprestidae).

## Levevis
Som hos de fleste andre praktbiller utvikler larvene seg i død ved.

## Utbredelse
Slekten er utbredt i Sør- og Mellom-Amerika.

## Systematisk inndeling

furupraktbiller (Chrysochroinae) blir noen ganger plassert som en stamme i underfamilien Buprestinae.

Inndelingen følger 

* Ordenen biller, Coleoptera
** Underordenen Polyphaga
*** Overfamilien praktbiller, Buprestoidea
**** Familien praktbiller, Buprestidae
***** Underfamilien **[[furupraktbiller]] (Chrysochroinae)** Laporte de Castelnau, 1835
****** Stammen Hypoprasini Holynski, 1993
******* Understammen Pristipterina Holynski, 1993
******** Slekten *Chrysesthes* Dejean, 1833
********* *[[Chrysesthes auronotata]]* Saunders, 1874
********* *[[Chrysesthes gymnopleura]]* (Perty, 1830)
********* *[[Chrysesthes lanieri]]* (Chrevrolat, 1838)
********* *[[Chrysesthes tripunctata]]* (Fabricius, 1787)
********* *[[Chrysesthes viridimaculata]]* Lucas, 1858

## Referanser


## Eksterne lenker
*
École centrale de Lyon

**École centrale de Lyon** er en fransk Grande École som uteksaminerer ingeniører øst i Frankrike (Lyon), og som er medlem av *[[Groupe des Écoles centrales]]*.

## Utveksling & doble grader
Flere svenske tekniske høyskoler har utveksling med École Centrale de Lyon. Spesielt interessant er kanskje nettverket TIME, som etter en toårig utveksling gir rett til en eksamen også fra den utenlandske høyskolen.

## Referanser


## Eksterne lenker
*
Kvenske stedsnavn (Lyngen)

**Kvenske stedsnavn i Lyngen** angir geografiske navn i Lyngen kommune (*knr 1938*) i Troms, som finnes på det kvenske språket. Ettersom stedsnavn kan referere til geografiske områder av videre utstrekning enn dagens kommunegrenser, kan noen navn være innom andre kommuner også. En oppføring kan ha flere parallelnavn både på kvensk og andre språk som er brukt i området, disse har ikke alltid samme betydning på de ulike språk, selv om de skulle være dekkende for det samme stedet.

## Kvenske stedsnavn
Tabellene under er utarbeidet på bakgrunn av informasjon som finnes i kvensk stedsnavndatabase og eventuelle andre kilder. De kvenske stedsnavna finnes i oppslagsform til venstre i tabellen under, og er plassert i alfabetisk rekkefølge.

### A

### E

### F

### H

### I

### J

### K

### L

### M

### N

### O

### P

### R

### S

### T

### U

### V

### Y

## Eksterne lenker
* Kvensk stedsnavndatabase
Austrophorella

***Austrophorella*** er en slekt av biller som hører til familien praktbiller (Buprestidae). Slekten omfatter bare én art.

## Utseende
En middelsstor, mørkt bronsefarget praktbille. Oversiden er mer eller mindre kledt med gulaktig bestøvning som på dekkvingene danner to flekker på hver vinge, og en gul sidekant.

## Utbredelse
Slekten er utbredt i Australia.

## Systematisk inndeling

Inndelingen følger . Slekten kan eventuelt plasseres i underfamilien Chrysobothrinae. 

* Ordenen biller, Coleoptera
** Underordenen Polyphaga
*** Overfamilien praktbiller, Buprestoidea
**** Familien praktbiller, Buprestidae
***** Underfamilien furupraktbiller (Chrysochroinae) Laporte de Castelnau, 1835
****** Stammen Chrysochroini Laporte de Castelnau, 1835
******* Understammen Chalcophorina Lacordaire, 1857 
******** Slekten *Austrophorella* Kerremans, 1903
********* *[[Austrophorella quadrisignata]]* (Saunders, 1872)
## Referanser


## Eksterne lenker
* 
* Liste over artene
Automotive Hall of Fame

**Automotive Hall of Fame** er et amerikansk æresgalleri med mål å hedre personer for fremragende innsats innen bilindustrien. Siden det ble opprettet i 1939 har Automotive Hall of Fame innlemmet 800 personer innen industrien fra hele verden. Fra 1967 og til i dag (som Ekstern lenke omfatter er tallet 250)

## Historie
Automotive Hall of Fame ble grunnlagt i New York av en gruppe som kalte seg «Automobile Old Timers». Denne gruppens mål var å udødeliggjøre minnene om pionerene innen bilindustrien og ære folk fra alle grener i industrien i USA  og fra hele verden.

Organisasjonen flyttet til Washington D.C. i 1960 hvor de delte kontor med National Automobile Dealers Association. Etter midlertidig opphold et par steder, fikk organisasjonen i 1997 sitt endelige hjem i Detroit, Michigan i verdens bilhovedstad, Dearborn, Michigan, vegg i vegg med Henry Ford-museet.

Her holder de til i en byggnig på 2&nbsp;500 m², komplett med utstillinger som viser bilens historie. Det er også et lite auditorium og et lukket atrium for møter og spesialutstillinger..

Mer enn 800 personer er innlemmet i galleriet til nå. Disse omfatter bilindustriens grunnleggere: Benz, Bosch, Bugatti, Buick, Chevrolet, Chrysler, Citroën, Cord, Daimler, Dodge, Duesenberg, Durant, Duryea, Ferrari, Ford, Honda, Maybach, Olds, Peugeot, Porsche, Renault og Toyota blant mange andre.

For å bli innlemmet i galleriet må vedkommende «ha gitt et betydelig bidrag til utviklingen av bilindustrien».

## Liste over personer innlemmet i Æresgalleriet 1967-2015
* Navnelisten:https://web.archive.org/web/20160318235814/http://www.automotivehalloffame.org/honorees/automotive-hall-of-fame-induction-award

## Referanser


## Eksterne lenker
* 
*
Paratrachys

***Paratrachys*** er en slekt av biller som hører til familien praktbiller (Buprestidae).

## Utseende
Små, korte og brede praktbiller, gjerne svarte på farge. Slekten ligner overflatisk på slekten *[[Trachys]]* (Agrilinae) mne skiller seg fra denne blant annet ved at pannen ikke er tydelig innsunket i midten. Oversiden er fint hårete.

## Levevis
De voksne billene besøker gjerne blomster.

## Utbredelse
Slekten er utbredt i Asia og Australia.

## Systematisk inndeling

Inndelingen følger . 

* Ordenen biller, Coleoptera
** Underordenen Polyphaga
*** Overfamilien praktbiller, Buprestoidea
**** Familien praktbiller, Buprestidae
***** Underfamilien Polycestinae Lacordaire, 1857
****** Stammen Paratracheini Cobos, 1980
******* Slekten *Paratrachys* Saunders, 1873 - 25 arter
******** *[[Paratrachys australius]]* Bellamy & Williams, 1995
******** *[[Paratrachys bakeri]]* Obenberger, 1924
******** *[[Paratrachys biroi]]* Holynski, 1992
******** *[[Paratrachys chinensis]]* Obenberger, 1958
******** *[[Paratrachys cornutus]]* Bílý, 1994
******** *[[Paratrachys cuneiformis]]* (Deyrolle, 1864)
******** *[[Paratrachys fergussonicus]]* (Kerremans, 1900)
******** *[[Paratrachys fisheri]]* Obenberger, 1924
******** *[[Paratrachys hederae]]* Saunders, 1873
******** *[[Paratrachys hederoides]]* Cobos, 1980
******** *[[Paratrachys hypocritus]]* (Fairmaire, 1889)
******** *[[Paratrachys kannegieteri]]* Obenberger, 1924
******** *[[Paratrachys kurosawai]]* Holynski, 1992
******** *[[Paratrachys marylae]]* Holynski, 1992
******** *[[Paratrachys mixtipubescens]]* Kurosawa, 1985
******** *[[Paratrachys nadjus]]* Cobos, 1980
******** *[[Paratrachys nigricans]]* (Kerremans, 1890)
******** *[[Paratrachys nigritus]]* (Deyrolle, 1864)
******** *[[Paratrachys pilifrons]]* (Kerremans, 1900)
******** *[[Paratrachys princeps]]* Kurosawa, 1976
******** *[[Paratrachys queenslandicus]]* Bellamy & Williams, 1995
******** *[[Paratrachys sinicolus]]* Obenberger, 1958
******** *[[Paratrachys srogli]]* Obenberger, 1932
******** *[[Paratrachys strandi]]* Obenberger, 1932
******** *[[Paratrachys tonyi]]* Holynski, 1992

## Referanser


## Kilder
*  Jewel Beetles of the World - Polycestinae

## Eksterne lenker
* 
* Bilde av ''Paratrachys hederae''
Firaxis Games

**Firaxis Games** er et amerikansk selskap som utvikler videospill, grunnlagt i 1996 av Sid Meier, Jeff Briggs, og Brian Reynolds etter at de forlot MicroProse. Majoriteten av selskapet eies av Take-Two Interactive og er best kjent for videospillseriene Sid Meier's Civilization og X-COM. Firaxis har hovedkontor i Sparks i Maryland.

## Historie
MicroProse kuttet antall ansatte i 1996, og Sid Meier, Jeff Briggs, og Brian Reynolds forlot selskapet og startet for seg selv. De gav sitt nye selskap navnet Firaxis, etter «firey» og «axis», to ord de mente beskriver prosessen med spillutvikling.

I 2000 forlot Brian Reynolds Firaxis og startet sitt eget studio, Big Huge Games. I 2005 overtok Take-Two Interactive Firaxis for 26,7 millioner $. Firaxis ble slått sammen med PopTop Software i 2006 og Sid Meier overtok det kreative ansvaret for begge. Jeff Briggs ble styreformann våren 2006, men forlot selskapet i november 2006. I 2007 forlot Soren Johnson, designer av Civilization IV Firaxis for å jobbe med Spore hos Electronic Arts. I 2009  flyttet hovedkontoret noen få kilometer fra Hunt Valley til Sparks.

## Spill
Firaxis gir ofte spillene sine navn etter Sid Meier, en tradisjon som begynte hos MicroProse.

## Referanser
Ferjesambandet Barmsund–Barmen

**Ferjesambandet Barmsund–Barmen** er et fylkeskommunalt ferjesamband som krysser Barmsundet i Selje kommune. Sambandet forbinder Barmøya med fylkesvei 618 på fastlandet.

Strekningen betjenes av Barmøyferja AS med ferjene MF «Barmøy» 12 ganger daglig om hverdagen, skjeldnere i helgene. Overfarten mellom Barmsund og Barmen er rundt 10 minutter.

Sambandet ble startet i 1978 av Fylkesbaatane i Sogn og Fjordane.

## Referanser


## Litteratur
*
Marianne Synnes Emblemsvåg

**Marianne Synnes Emblemsvåg** (født 5. juni 1970 på Vigra) er en norsk bioingeniør og molekylærbiolog. Hun er (pr. 2023) førsteamanuensis ved Institutt for helsevitenskap ved NTNU i Ålesund. Hennes spesialfelt er molekylær cellebiologi. I 2016 var hun viserektor ved Norges teknisk-naturvitenskapelige universitet, NTNU i Ålesund. I juni 2016 ble det klart at hun trakk sin søknad om å bli viserektor i en fireårsperiode fra 1. januar 2017.

Synnes var ferdig utdannet bioingeniør fra Østfold ingeniørhøgskole i 1993. Deretter har hun i hovedsak sin spesialfaglige utdanning fra Universitetet i Oslo og NTNU, i tillegg til at hun har tatt flere fag ved Høgskolen i Ålesund og Handelshøyskolen BI i Ålesund og Oslo.

Hun tok hovedfag i cellebiologi (UiO/NTNU) i 1996, og ble dr.scient. i molekylær cellebiologi i 2002, med avhandlingen *Control of the G1/S transition in fission yeast*.

Etter avsluttet doktorgrad var hun prosjektleder/forsker II ved Møreforskning Ålesund i tre år, deretter førsteamanuensis ved Avdeling for helsefag, Høgskolen i Ålesund. I 2011 ble hun valgt til rektor ved Høgskolen i Ålesund, en stilling hun hadde til hun fra 1. januar 2016 ble viserektor ved NTNU, i forbindelse med fusjonen mellom HiÅ, Høgskolen i Gjøvik, Høgskolen i Sør-Trøndelag og NTNU.

Hun har – og har hatt – flere styreverv. Hun var blant annet styreleder for Senter for Senter for internasjonalisering av utdanning (2015–19), var styreleder i Høgskolestyret (HiÅ) i perioden 2011–2015 og er medlem av Norges forskningsråds hovedstyre.

Hun var stortingsrepresentant for perioden 2017–2021, og representerte Høyre fra Møre og Romsdal.

## Bibliografi

## Referanser


## Kilder
* Hansen, Grete (2. september 2011) «Tett på Marianne Synnes: rektor, bioingeniør, forsker og sykepleierlærer». I: *Bioingeniøren*, nr. 9 (Les i fulltekst)
* Synnes Emblemsvågs profilside, NTNU

## Eksterne lenker
* 
* Kort presentasjon av SIU-styret
Isometri

**Isometri** betyr målt med samme mål. I matematikken brukes ordet om avbildninger som bevarer avstanden mellom punkt.

## Definisjoner
Notasjonen isometri kommer i to former: *global isometri* og den svakere notasjonen *bane-isometri* eller *stykkevis isometri*. Begge blir ofte kalt *isometri*, så en bør avgjøre hvilken sammenheng begrepet bør brukes i.

La *X* og *Y* være metriske rom med metrikker *d**X* og *d**Y*. En avbildning ƒ&nbsp;:&nbsp;*X*&nbsp;→&nbsp;*Y* blir kalt en **isometri** eller **avstandsbevarende** dersom en for hver *a*,*b*&nbsp;∈&nbsp;*X* har
:d_Y\left(f(a),f(b)\right)=d_X(a,b).

En isometri er automatisk injektiv.

En global isometri, isometrisk isomorfisme eller kongruent avbildning er en bijektiv isometri.

To metriske rom *X* og *Y* kalles **isometrisk**, dersom det er en bijektiv isometri fra *X* til *Y*. Mengde bijektive isometrier fra et metrisk rom til seg selv, danner en gruppe med hensyn til funksjonssammensetningen, kalt isometrisk gruppe.

En bane-isometri eller stykkevis isometri er en avbilding som bevarer lengden på kurver (ikke nødvendigvis bijektive).

## Isometri i videospill

I videospill brukes isometrisk projeksjon for å gi et inntrykk av et tredimensjonalt rom på en todimensjonal flate. En isometrisk spillverden sees litt på skrå ovenfra. Begrepet isometrisk brukes selv om det bare unntaksvis brukes 120 graders vinkel. Isometrisk projeksjon har vært brukt siden tidlig på 80-tallet og hadde sin storhetstid på slutten av 90-tallet bl.a. med Baldur's Gate, men er nå i stor grad utkonkurrert av projeksjoner med perspektiv.

## Referanser
Olafia Einarsdottir

**Ólafía Einarsdóttir** (født 28. juli 1924 i Hafnafjördur ved Reykjavík, død 19. desember 2017 i Danmark) var en islandsk-dansk historiker og arkeolog. Hun hadde doktorgrad i kronologi i gamle islandske kilder og var Islands første kvinnelige arkeolog. Hennes foreldre var Einar Þorkelsson og Ólafía Guðmundsdóttir.

## Karriere
Hun fullførte utdannelsen ved Menntaskólinn í Reykjavík i 1944, før hun fortsatte med studier i arkeologi i London, hvor hun var ferdig i 1948. Deretter studerte hun historievitenskap ved Lunds universitet i Sverige frem til 1951. Hun fikk senere en grad i middelalderhistorie ved samme universitet og arbeidet som en vitenskapelig assistent der frem til 1960. Hun har også vært adjunkt ved Københavns Universitet og Lunds universitet.

Hennes doktoravhandling heter *Studier í kronologisk metode i tidlig islandsk historieskrivning* og ble skrevet i London i 1964. Den fokuserer på kristningen av Island, og hevder at denne fant sted i år 999, og ikke i år 1000 som er den allmenne oppfatningen. Den bidro til å gjenreise mye av tilliten til den gamle islandske sagakronologien, som blant annet Halvdan Koht hadde distansert seg fra gjennom sin artikkel «Um eit nytt grunnlag for tidrekninga i den eldste historia vår» fra 1921.

Ólafía Einarsdóttir var gift med matematiker og professor Bent Fuglede. 

## Referanser
2K Games

**2K Games, Inc.** er et amerikansk utviklings-, markedsførings-, distribusjons- og utgiver-selskap av videospill. Det ble grunnlagt 25. januar 2005 etter at Take-Two Interactive kjøpte selskapet *Visual Concepts*. Take-Two eier hele 2K Games som har hovedkontor i Novato, California.

Navnet «2K Games» kom fra Visual Consepts serie med sportsspill, og bedriften utgir en rekke spill til PC og spillkonsoller.

Selskapet gir ut spill fra utviklere som Firaxis Games, Visual Concepts og Irrational Games, samt fra 2K Marin og 2K Czech. 2K utgir skytespill, actionspill, rollespill, strategispill, sportsspill og familiespill. 2K har utgitt over 350 titler, fra det første *Ford Racing 3* som kom 22. mars 2005, og frem til 2016.

Selskapet har utviklingsavdelinger i USA, Tsjekkia, Kina og Sør-Korea, og hadde tidligere også avdelinger i Australia og Frankrike.

## Referanser
Take-Two Interactive

**Take-Two Interactive Software, Inc.** ofte kalt **Take2** eller **Take-Two**, er et amerikansk videospillselskap som utvikler og distribuerer videospill. Take-Two Interactive-gruppen av selskaper inkluderer: Rockstar Games, 2K Games, Private Division, Social Point, Ghost Story Games, Cat Daddy Games, Cloud Chamber, Firaxis Games, Hangar 13, Visual Concepts, Parrot Games,  Hovedkontoret er i New York i USA, med et internasjonalt hovedkontor i Winsdor i Storbritannia.

Take-Two har utgitt spill som *[[Grand Theft Auto]]*, *[[Midnight Club]]*, *[[BioShock]]* og via 2K Games spill i 2K Sports-serien og spill fra Firaxis Games som Civilization V og X-COM.

## Historie
Take Two ble grunnlagt i 1993 av Ryan Brant, som kom rett fra universitetet, men som hadde penger og kontakter via familien. Brant leide kjente skuespillere til å promotere sine videospill, og *The Daedalus Encounter*, *Ripper* og *Hell: A Cyberpunk Thriller* ble tidlige suksesser.. I 1996 gjorde Take-Two sitt første oppkjøp og kjøpte *Mission Studios Corporation*. I 1997 ble selskapet et aksjeselskap, og samme år ble GameTek kjøpt. I 1998 ble Rockstart Games startet som et underselskap. Take-Two inngikk avtaler med Sony og Nintendo, og i 1999 kjøpte selskapet bl.a. *TalonSoft* og *FunSoft Nordic* , og sikret seg fulle rettigheter til Grand Theft Auto.

Utover 2000-tallet gjorde Take-Two en rekke oppkjøp, bl.a. PopTop Software som laget *[[Tropico]]* og *[[Railroad Tychoon II]]*. I 2003 forlot Ryan Brant selskapet. I 2005 sikret selskapet seg rettighetene til Civilization-serien og senere samme år ble Firaxis, med Sid Meier som kunstnerisk leder, kjøpt. I 2006 ble Irrational Games, med titler som *[[BioShock]]* og *[[Freedom Force]]* også en del av Take-Two.

I februar 2008 kom EA med et bud på Take-Two verdt 2 milliarder US-dollar, men budet ble avslått. I 2009 ble selskapet saksøkt og måtte betale 200 millioner US-dollar for å ha inkludert et sex-spill i Grand Theft Auto: San Andreas.

Selskapet fortsatte å kjøpe opp andre og skaffe seg rettigheter, og fikk b.la. rettigheter til WWE wrestling i 2013 og til NBA basketball i 2017.

## Referanser


## Eksterne lenker
* 
* 
*
20 beste

**20 beste** kan vise til:

*20 beste (Joe Bjørnars-album), samlealbum fra 2008
*20 beste (Nordre Sving-album), samlealbum fra 1993
*20 Beste (PK & DanseFolket-album), samlealbum fra 2008
Paul Blart: Mall Cop

***Paul Blart: Mall Cop*** er en amerikansk filmkomedie fra 2009, regissert av Steve Carr. Filmen kom ut i USA den 16. januar 2009, distribuert av Columbia Pictures. 

En oppfølger, *[[Paul Blart: Mall Cop 2]],* ble utgitt i 2015.

## Sammendrag
Paul Blart (Kevin James) er bosatt i New Jersey sammen med sin datter, Maya og eldre mor, Margaret. Han håper å bli med i politiet, men har hypoglykemi. Blart er sikkerhetsvakt ved et kjøpesenter, patruljer senteret på Segway, og trener opp Veck Simms (Keir O'Donnell), som ny vekter. Natt til Black Friday planlegger noen kjeltringer å rane kjøpesenteret. De tar flere ansatte og kunder som gissel. Simms blir avslørt som gjengens leder – hans jobb som sikkerhetsvakt var for å samle informasjon fra senteret. 

Ranerne holder gislene for å hindre at politiet stormer stedet, og de plasserer bevegelsessensorer overalt i tilfelle noen prøver å ta seg inn. Blart snakker med SWAT-leder James Kent (Bobby Cannavale) som ber Blart pelle seg vekk og la politiet håndtere situasjonen. Men Blart oppdager en kvinnelig ansatt, Amy Anderson – som han har romantiske følelser for – blant gislene, og vil redde henne. Han oppdager at ranerne har skrevet ned flere kredittkort-koder, og han innser at deres egentlige plan er å rane en bank ved kjøpesenteret.

Blart arresterer alle ranerne, bortsett fra Simms som kidnapper Anderson og Maya og stikker av. Blart følger etter dem til en flyplass, hvor Simms prøver å flykte til Cayman Islands. James Kent dukker opp og avslører at han står i ledtog med ranerne. Før Kent kan skyte Blart, kommer en annen vekter og skyter Kent i armen. Ranerne blir arrestert. Blart og Anderson gifter seg i kjøpesenteret, stående på hver sin Segway.

## Rolleliste
* Kevin James som Paul Blart
* Jayma Mays som Amy Anderson
* Keir O'Donnell som Veck Simms
* Bobby Cannavale som James Kent
* Raini Rodriguez som Maya Blart

## Eksterne lenker
* 
*